Motorový postrekovač je síce neekologický, hlučný a potrebuje palivo, za to je ale veľmi účinný a práca s ním ide od ruky. Uplatní sa nielen na veľkej záhrade, ale aj na poliach, v sadoch, na viniciach alebo pri lesných prácach. Vďaka dostreku až 16 metrov a tlaku až 30 barov zvládne ošetriť aj koruny vysokých stromov. Spotreba paliva motorových typov sa pohybuje okolo litra za hodinu.
Aku postrekovač na batériu má menší výkon a tlak, musí sa dobíjať batérie a časom sa musí zaobstarať nová. Tento typ je ale výrazne tichší, ľahší a tiež lacnejšie. Využitie nájde hlavne v skleníku či fóliovníku, pretože na rozdiel od motorového prístroja nevylučuje splodiny. Vydrží pracovať až 4 hodiny v kuse. Pri zaobstaraní druhej batérie ich môžete jednoducho meniť a pracovať pokojne celý deň.